text: Club nàutic l'Escala - Visit L'Escala
  GPS: 42.116399 , 3.147812
  GPS: 42.116399, 3.147812
  El Club Nàutic L'Escala és una associació esportiva amb més de 40 anys d'història situada al Port de l'Escala, a la vora de les ruïnes d'Empúries i dels parcs naturals del Montgrí i dels Aiguamolls de l'Empordà.
  El nostre és un port tranquil que es troba al sud del golf de Roses, amb unes condicions òptimes per gaudir de la nàutica i dels esports al mar, i que, a més, pot ser base de les múltiples activitats turístiques que s'ofereixen a la comarca de l'Empordà, rica en monuments històrics i museus, en paisatge i en gastronomia.
  L'entitat disposa de 957 amarradors per a embarcacions de fins a 22 metres d'eslora i compta amb els serveis portuaris necessaris per a allotjar les persones i les seves embarcacions.
  En l'apartat de serveis del seu portal podrà consultar el plànol del Port on s'identifiquen tots els serveis disponibles. Així mateix, compta amb un equip de professionals que l'assistiran en la seva estada al Port i li facilitaran informació respecte a els seus serveis i els del seu entorn perquè la seva estada amb nosaltres sigui agradable.
  D'altra banda, l'Àrea esportiva organitza activitats i esdeveniments esportius durant tot l'any i gestiona l'Escola de Vela del Club, reconeguda per la Federació Catalana de Vela. Des d'aquesta secció, s'organitzen cursos de vela per a nens i adults durant tot l'any, però també altres propostes encaminades a descobrir el nostre entorn a través de la pràctica esportiva en l'àmbit marítim.
  En els darrers anys, el Club ha millorat notablement les seves instal•lacions i ha experimentat un important creixement de l'oferta de serveis portuaris i esportius que presta. Sens dubte, la modernització de l'entitat s'ha caracteritzat per aquests dos aspectes, els quals defineixen la realitat actual del nostre Club.
  Activitats que organitzen:
  > Pesca esportiva: Concursos socials de pesca.
  > Esdeveniments esportius: De vela lleugera i creuer, pesca, natació en aigües obertes.
  > Titulacions nàutiques: Formació en el govern d'embarcacions.
  > Cursos de vela lleugera i creuer: Escola reconeguda per la Federació Catalana de vela que fomenta el coneixament de la pràctica de la navegació a vela.
  > Paddlesurf: Lloguer i rutes guiades.
  > Caiac: Lloguer i rutes guiades.
  > Lloguer d'embarcacions: A vela i a motor, amb i sense patró.
  > Escola de creuer: Rutes guiades, excursions a vela per la Costa Brava amb grups reduïts, escapades temàtiques.
  > Lloguer o venda d'amarradors: Per embarcacions fins a 22 metres d'eslora, lloguer per dia, temporada o any.